
26. 
[bookmark: _Hlk237600986]Par Ogres novada pašvaldības domes deputātu ētikas komisijas 
izveidošanu un tās sastāva apstiprināšanu

         Ogres novada pašvaldības (turpmāk- Pašvaldība) dome 2025. gada 9. jūlijā izdeva iekšējos noteikumus Nr. 8/2025 “Ogres novada pašvaldības domes deputātu ētikas kodekss” (turpmāk - Ētikas kodekss), kuru izdošanas mērķis ir iedibināt augstus ētiskas uzvedības standartus Pašvaldības domes deputātiem (turpmāk – domes deputāts), veicinot viņu likumīgu un godprātīgu darbu vietējās sabiedrības interesēs un tādējādi stiprinot sabiedrības cieņu un uzticēšanos domei kā vietējās pārvaldes augstākajai lēmējinstitūcijai.
         Grozījumi Ētikas kodeksa 10. punktā noteic, ka ētikas komisijas skaitliskais sastāvs ir 23 (divdesmit trīs) domes deputāti.
         Ņemot vērā iepriekš minēto, Pašvaldības domes deputātu ētikas komisija (turpmāk- Ētikas komisija) būtu izveidojama šādā sastāvā: Kārlis Ansons, Kārlis Avotiņš, Egils Helmanis, Jānis Iklāvs, Iluta Jansone, Dace Kļaviņa, Pāvels Kotāns, Andris Krauja, Rūdolfs Kudļa, Atvars Lakstīgala, Santa Ločmele, Artūrs Mangulis, Mariss Martinsons, Matīss Mežaks, Sarmīte Ozoliņa, Raivis Rubīns, Jānis Siliņš, Gints Sīviņš, Uldis Skudra, Raivis Ūzuls, Dace Veiliņa, Ilmārs Zemnieks un Dzirkstīte Žindiga.
         Izvērtējot Ētikas komisijā iekļaujamās personas kopsakarā ar likuma “Par interešu konflikta novēršanu valsts amatpersonu darbībā” 8.1 panta piektās daļas 1. punktā noteikto, secināms, ka amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.
         Pamatojoties uz Valsts pārvaldes iekārtas likuma 72. panta pirmās daļas 2. punktu, 73. panta pirmās daļas 4. punktu, Pašvaldību likuma 50. panta pirmo daļu, likuma “Par interešu konflikta novēršanu valsts amatpersonu darbībā” 6. panta trešo daļu, Ogres novada pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” 56.32. apakšpunktu, 

balsojot: ar 13 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls, Sarmīte Ozoliņa), "Pret" – 6 (Dace Kļaviņa, Kārlis Ansons, Kārlis Avotiņš, Matīss Mežaks, Santa Ločmele, Uldis Skudra), "Atturas" – 1 (Jānis Siliņš), "Nepiedalās" – nav,
Ogres novada pašvaldības dome NOLEMJ:
[bookmark: _Hlk237598061][bookmark: _GoBack]1. Izveidot Ogres novada pašvaldības domes deputātu ētikas komisiju (turpmāk – Ētikas komisija) 22 (divdesmit divu) locekļu sastāvā.
2. Ievēlēt Ētikas komisiju šādā sastāvā:
    2.1. Kārlis Ansons;
    2.2. Egils Helmanis;
    2.3. Jānis Iklāvs;
    2.4. Iluta Jansone;
    2.5. Dace Kļaviņa;
    2.6. Pāvels Kotāns;
    2.7. Andris Krauja;
    2.8. Rūdolfs Kudļa;
    2.9. Atvars Lakstīgala;
    2.10. Santa Ločmele;
    2.11. Artūrs Mangulis;
    2.12. Mariss Martinsons;
    2.13. Matīss Mežaks;
    2.14. Sarmīte Ozoliņa;
    2.15. Raivis Rubīns;
    2.16. Jānis Siliņš;
    2.17. Gints Sīviņš;
    2.18. Uldis Skudra;
    2.19. Raivis Ūzuls;
    2.20. Dace Veiliņa;
    2.21. Ilmārs Zemnieks; 
    2.22. Dzirkstīte Žindiga.
3. Noteikt, ka Ētikas komisijas pilnvaru termiņš ir Ogres novada pašvaldības domes pilnvaru termiņa beigas.
4. Noteikt, ka Ētikas komisijas pirmo sēdi sasauc Ogres novada pašvaldības domes priekšsēdētājs 30 dienu laikā no šī lēmuma spēkā stāšanās dienas. 
5. Noteikt, ka Ētikas komisija izstrādā un apstiprina nolikumu, kurā noteikts tās izveidošanas mērķis, kompetence, darba organizācija, iesniegumu izskatīšanas kārtība u.c.
6. Kontroli par lēmuma izpildi uzdot Ogres novada pašvaldības domes priekšsēdētājam.


(Sēdes vadītāja,
domes priekšsēdētāja A. Kraujas paraksts)

